AURANMAAN VIIKKOLEHTI

LOTIKONKELLARI, MARTTILA

Marttilan kunnassa sijaitseva Marttilan korven eräreitistö hemmottelee luonnonystäviä kiehtovilla nähtävyyksillä, hyvin kunnossapidetyillä poluilla, sekä viihtyisillä nuotiopaikoilla.

Polkuverkoston varrella voit nähdä Juomakivi nimisen siirtolohkareen, sekä Isokarhunkiven luolan, joka on tunnettu karhun talvipesänä. Karhunpesänrahkan reunalla kohoavalla Karhuvuorella, seisoi vielä 100 vuotta sitten Karhunkaatorituaaleissa käytetty Kallopetäjä. Lotikon baari nimisessä luolassa toimi aikanaan yksi seudun monista pontikkatehtaista.

Yksi reitistön mielenkiintoisimmista nähtävyyksistä on Lotikonkellari. Se on läpikuljettava luola, joka alkaa kapeana ja vaatimattomana solana kallion laelta, laajentuen lopulta noin 4 metriä syväksi ja metrin leveäksi rotkoksi. Onkalon seiniä koristavat kalliosta koholle jääneet granaatit. Tarinoiden mukaan Lotikonmäellä asunut hiisi piilotti arvokkaan aarteen luolan kätköihin, jossa ne edelleen odottavat löytäjäänsä.

Lähtöpaikka: Palaistentie 430, Marttila

KUVA 1: Tarinoiden mukaan Lotikonkellarissa kummittelee kuolleen paimentytön sielu.

KUVA 2: Kalliosta koholle jääneet granaatit erottuvasta rotkon seinämistä erikoisina nystyröinä.